CELEX: 62019CA0882
Language: sl
Date: 2021-10-06 00:00:00
Title: Zadeva C-882/19: Sodba Sodišča (veliki senat) z dne 6. oktobra 2021 (predlog za sprejetje predhodne odločbe Audiencia Provincial de Barcelona – Španija) – Sumal, S.L./Mercedes Benz Trucks España, S.L. (Predhodno odločanje – Konkurenca – Povračilo škode, nastale zaradi ravnanja, ki je s členom 101(1) PDEU prepovedano – Določitev subjektov, odgovornih za povračilo – Odškodninska tožba zoper hčerinsko družbo matične družbe, vložena na podlagi sklepa, s katerim je bilo ugotovljeno, da je bila samo ta matična družba udeležena pri omejevalnem sporazumu – Pojem „podjetje“ – Pojem „gospodarska enota“)

6.12.2021   
            
            
               SL
            
            
               Uradni list Evropske unije
            
            
               C 490/7
            
         
      Sodba Sodišča (veliki senat) z dne 6. oktobra 2021 (predlog za sprejetje predhodne odločbe Audiencia Provincial de Barcelona – Španija) – Sumal, S.L./Mercedes Benz Trucks España, S.L.
      (Zadeva C-882/19) (1)
      
      (Predhodno odločanje - Konkurenca - Povračilo škode, nastale zaradi ravnanja, ki je s členom 101(1) PDEU prepovedano - Določitev subjektov, odgovornih za povračilo - Odškodninska tožba zoper hčerinsko družbo matične družbe, vložena na podlagi sklepa, s katerim je bilo ugotovljeno, da je bila samo ta matična družba udeležena pri omejevalnem sporazumu - Pojem „podjetje“ - Pojem „gospodarska enota“)
      (2021/C 490/04)
      Jezik postopka: španščina
      
         Predložitveno sodišče
      
      Audiencia Provincial de Barcelona
      
         Stranki v postopku v glavni stvari
      
      
         Tožeča stranka: Sumal, S.L.
      
         Tožena stranka: Mercedes Benz Trucks España, S.L.
      
         Izrek
      
      
                  1.
               
               
                  Člen 101(1) PDEU je treba razlagati tako, da žrtev protikonkurenčnega ravnanja podjetja lahko vloži odškodninsko tožbo brez razlikovanja bodisi zoper matično družbo, ki jo je Evropska komisija zaradi tega ravnanja v sklepu sankcionirala, bodisi zoper njeno hčerinsko družbo, na katero se ta sklep ne nanaša, če ti družbi skupaj tvorita gospodarsko enoto. Zadevna hčerinska družba mora imeti možnost učinkovito uveljavljati svojo pravico do obrambe, da dokaže, da navedenemu podjetju ne pripada, in če Komisija ni sprejela nobenega sklepa na podlagi člena 101 PDEU, ima tudi pravico izpodbijati resničnost zatrjevanega kršitvenega ravnanja.
               
            
                  2.
               
               
                  Člen 101(1) PDEU je treba razlagati tako, da nasprotuje nacionalni ureditvi, ki določa možnost, da se odgovornost za ravnanje ene družbe pripiše drugi družbi le, če druga družba nadzira prvo.
               
            
         (1)  UL C 87, 16.3.2020.